**Rad s djecom s posebnim obrazovnim potrebama**

**Modeli potpore školovanju učenika s posebnim obrazovnim potrebama**

**Terminologija**

**Učenici s posebnim obrazovnim potrebama**

* darovita djeca
* djeca s teškoćama u razvoju

**Učenik s teškoćama u razvoju** je učenik čije sposobnosti u međudjelovanju s čimbenicima iz okoline ograničavaju njegovo puno, učinkovito i ravnopravno sudjelovanje u odgojno-obrazovnom procesu s ostalim učenicima, a proizlaze iz:

* tjelesnih, mentalnih, intelektualnih, osjetilnih oštećenja i poremećaja funkcija
* kombinacije više vrsta gore navedenih oštećenja i poremećaja.

**Djeca s teškoćama**

* Djeca s teškoćama u razvoju – imaju različite biološke teškoće koje ometaju njihovu sposobnost razvoja i učenja
* Djeca s teškoćama u učenju, problemima u ponašanju i emocionalnim problemima
* Djeca s teškoćama uvjetovanim socijalnim, ekonomskim, kulturalnim i jezičnim čimbenicima

**Orijentacijska lista teškoća**

* Oštećenja vida
* Oštećenja sluha
* Oštećenja jezično-govorne-glasovne komunikacije i specifične teškoće u učenju
* Oštećenja organa i organskih sustava
* Intelektualne teškoće
* Poremećaji u ponašanju i oštećenja mentalnog zdravlja
* Postojanje više vrsta teškoća u psihofizičkom razvoju

**Odgojno-obrazovna integracija**

**Od medicinskog do socio-političkog modela pristupa invaliditetu**

|  |  |
| --- | --- |
| **Medicinski model pristupa invaliditetu** | **Sociopolitički model pristupa invaliditetu** |
| Invaliditet je nedostatak ili nepravilnost.  | Invaliditet je različitost.  |
| Biti osoba s invaliditetom je negativno.  | Biti osoba s invaliditetom je neutralno.  |
| Invalidnost imaju pojedinci.  | Invaliditet proizlazi iz interakcije između pojedinca i društva.  |
| Lijek za invaliditet povezan je s problemima koji se odnose na lijek ili normalizaciju pojedinca.  | Lijek za invaliditet povezan je s problemom promjena u interakciji između pojedinca i društva.  |
| Posrednik lijeka je stručnjak koji utječe na dogovore između pojedinca i društva.  | Posrednik lijeka može biti pojedinac, zastupnik ili bilo tko tko utječe na dogovore između pojedinca i društva.  |

**Segregacija – integracija – inkluzija**

|  |  |  |
| --- | --- | --- |
| **SEGREGACIJA**  | **INTEGRACIJA**  | **INKLUZIJA**  |
| *(naglašava)*  | *(naglašava)*  | *(naglašava)*  |
| Servise za pomoć osobama s invaliditetom  | Potrebe osoba s invaliditetom  | Prava osoba s invaliditetom  |
| Servisi koji postoje u specijalnim ustanovama  | Dobrobiti za osobe s invaliditetom koje pruža sredina u koju su integrirani  | Dobrobiti za sve kroz angažman svih  |
| Invalidnost je problem koji se treba riješiti (od strane specijalista)  | Invalidnost je problem koji se da riješiti  | Svi imaju svoje vrijednosti / sposobnosti  |

**Odgojno obrazovna integracija** je uključivanje djece s teškoćama u redovite odgojno obrazovne ustanove.

**Cilj** odgojno obrazovne integracije je socijalna inkluzija.

**Oblici odgojno obrazovne integracije**

* Potpuna integracija
	+ po redovitom programu uz individualizaciju
	+ po prilagođenom programu
* Djelomična integracija
	+ redoviti razredni odjeli – predmeti iz područja kultura
	+ posebni razredni odjeli – obrazovni predmeti po posebnom programu

**Temeljni principi odgojno obrazovne integracije**

* prihvaćanje različitosti učenika
* prihvaćanje različitih osobitosti razvoja učenika
* osiguravanja uvjeta i potpore za ostvarivanje maksimalnoga razvoja potencijala svakoga pojedinog učenika
* izjednačavanje mogućnosti za postizanje najvećega mogućeg stupnja obrazovanja
* osiguravanje odgoja i obrazovanja učenika što bliže njegovu mjestu stanovanja

**Neke pretpostavke uspješne odgojno obrazovne integracije**

* pozitivni stavovi o odgojno obrazovnoj integraciji
	+ dijete s teškoćama može i treba biti uključeno u redovit sustav školovanja
	+ učenik s teškoćama može uspjeti u redovitom sustavu školovanja
	+ učitelji, roditelji i djeca su informirani
	+ predanost školovanju učenika s teškoćama
* postojanje zakonske regulative
	+ Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju
	+ utvrđuju se vrste teškoća učenika s teškoćama u razvoju na temelju kojih učenici ostvaruju pravo na primjerene programe školovanja i primjerene oblike pomoći školovanja
* programska potpora obuhvaća:
	+ različite vrste primjerenih programa odgoja i obrazovanja
		- redoviti program uz individualizirane postupke
		- redoviti program uz prilagodbu sadržaja i individualizirane postupke
		- posebni program uz individualizirane postupke
		- posebni programi za stjecanje kompetencija u aktivnostima svakodnevnoga života i rada uz individualizirane postupke
	+ dodatne odgojno-obrazovne i rehabilitacijske programe
		- program produženoga stručnog postupka
		- rehabilitacijski programi
	+ privremene oblike odgoja i obrazovanja
		- školovanje kod kuće, u bolnici…
* edukacija učitelja
	+ učitelji trebaju biti educirani o djeci s teškoćama u razvoju kako bi bili i osjećali se kompetentno raditi s djecom s teškoćama
* suradnja stručnjaka
	+ suradnja stručnjaka svih profila potrebna je kako bi se djetetu osigurala sva potrebna podrška u procesu odgoja i obrazovanja
* stručna institucionalna podrška
	+ Specijalizirane ustanove
	+ Mobilni tim
	+ Produženi stručni postupak

**Edukacijska integracija u Hrvatskoj**

**Ideja Verbotonalne metode**

* Djeca oštećena sluha i/ili govora mogu biti uključena u redoviti sustav školovanja razvojem slušanja i govora

**Proces**

* 1964: prvi učenici oštećena sluha iz Poliklinike SUVAG uključeni u redovite osnovne škole
* 1964.-1980. nema legislativne regulacije
* 1980. legalizacija procesa edukacijske integracije
* 1991.-2014. donošenje zakona, pravilnika i odluka

**Sadašnje stanje – mogući oblici školovanja**

* potpuna integracija (inkluzija)
* djelomična integracija
* posebni odjeli

**Modeli potpore školovanju učenika s posebnim obrazovnim potrebama**

**Specijalizirane ustanove**

* odgojno obrazovne, zdravstvene ili socijalne ustanove koje provode specijalističko-konzilijarnu zdravstvenu zaštitu osoba s teškoćama, odgoj i obrazovanje ili im se pomaže na neki drugi način
* prednosti: veća je koncentracija stručnjaka, veće je poznavanje potreba djece s teškoćama, oprema, prostor i nastavni sadržaji prilagođeni su potrebama djece s teškoćama u razvoju

**Prilagođeni programi**

* oblici prilagođenih programa:
	+ školovanje po modelu individualizacije
	+ školovanje po prilagođenom programu
	+ školovanje po posebnom programu
* koraci pri izradi prilagođenog programa:
	+ inicijalna procjena
	+ prilagođavanje u edukacijskom procesu
	+ praćenje, ocjenjivanje i finalna procjena
* inicijalnom procjenom utvrđujemo: potrebe učenika, razina znanja, sposobnosti, vještine, socijalne kompetencije, interesi, podrška u obitelji
* sadržavaju:
	+ razinu usvajanja sadržaja
	+ vremensku dimenziju (kratkoročne i dugoročne ciljeve i zadatke)
	+ izbor metoda individualiziranih postupaka, sredstava i pomagala
	+ praćenje i ocjenjivanje postignuća učenika
* prilagodba:
	+ zahtjeva
	+ sadržaja
	+ metoda
	+ sredstava

**Individualizirani postupci**

* izrađuju se za sve učenike s posebnim potrebama temeljem rješenja ureda državne uprave
* izrađuju ih učitelji i stručni suradnici
* usmjereni na dijete, a ne na sadržaj
* ciljevi izrade individualiziranih postupaka:
	+ unapređivanje potencijala učenika
	+ povećanje uspješnosti edukacije pružanje maksimalne potpore napretku učenika
	+ povećanje uspješnosti socijalne integracije
* prilagodba: metoda
	+ prilagodba učenikovoj teškoći
	+ prilagodba učenikovom ponašanju
	+ perceptivno i prostorno prilagođavanje

**Asistenti u nastavi**

* potpora integraciji učenika s posebnim obrazovnim potrebama
* imaju vrlo važnu ulogu u prilagodbama sadržaja, zahtjeva, metoda i sredstava

**Mobilni timovi**

* Svrha rada:
	+ osposobiti učitelje i defektologe koji rade u manjim sredinama s djecom s teškoćama
	+ smanjiti troškove putovanja, boravka u Zagrebu ili nekom drugom gradu
	+ omogućiti djetetu da ostane živjeti sa svojom obitelji.
* Članovi:
	+ logoped, audiorehabilitator ili zdravstveni djelatnik - edukacija djelatnika o vrsti oštećenja, dometima rehabilitacije i o slušnom pomagalu koje pacijent korist;
	+ pedagog i učitelj - objasniti karakteristike i način provođenja oblika školovanja koje pacijent/učenik ima prema rješenju o obliku školovanja.
	+ drugi zdravstveni i obrazovni djelatnici
	+ viši savjetnik Agencije za odgoj i obrazovanje

**Produženi stručni postupak**

* program stručne pomoći učenicima koji uključuje:
	+ pomoć u svladavanju odgojno-obrazovnih sadržaja
	+ rehabilitacijske programe
	+ interesne skupine za poticanje kreativnosti učenika
* namijenjen:
	+ učenicima s poremećajima u ponašanju
	+ učenicima sa senzornim oštećenjima